Mike Trésor Ndayishimiye

Mike Trésor Ndayishimiye (sündinud 28. mail 1999 Antwerpenis) on Belgia jalgpallur, kes mängib Inglise kõrgliiga klubis West Ham United (laenul Belgia kõrgliiga klubist Genk) ja Belgia jalgpallikoondises.

Ta kuulus noorena Belgia klubi Anderlechti noortesüsteemi. 2018. aastal liitus ta Hollandi esiliigaklubiga NEC. 2019. aasta septembris läks ta sealt laenule Hollandi kõrgliigaklubisse Willem II, kellega sõlmis aasta hiljem püsiva lepingu.

2021. aasta juulis sõlmis ta lepingu Genkiga. Hooajal 2022/23 andis Ndayishimiye Belgia kõrgliigas koguni 24 väravasöötu. See oli ühtlasi Belgia kõrgliiga rekord ja sel hooajal Euroopa kümne parima jalgpalli kõrgliiga suurim väravasöötude arv ühe mängija kohta."MIKE TRESOR THE LEADING ASSIST MAKER IN EUROPE, AHEAD OF LIONEL MESSI AND KEVIN DE BRUYNE". onefootball.com. Vaadatud 15.7.2023 Lisaks lõi Ndayishimiye sel hooajal liigas kaheksa väravat. Hooaja lõpus valiti ta Belgia kõrgliiga hooaja parimaks mängijaks.

Suvel 2023 siirdus ta West Ham Unitedisse laenule. Uus koduklubi võttis kohustuse tema mängijaõigused laenulepingu lõpus soetada.

Belgia jalgpallikoondises debüteeris 17. juunil 2023 EM-i valikmängus Austria vastu.https://www.transfermarkt.com/mike-tresor/nationalmannschaft/spieler/381963 (vaadatud 15.7.2023)

Ta on Burundi päritolu.

 Viited 

Kategooria:Belgia jalgpallurid
Kategooria:KRC Genki jalgpallurid
Kategooria:Sündinud 1999